༄༅།།མཛེས་སོ་མཛེས་སོ་ལྷ་ཡི་མེ་ཏོག།གསལ་ལོ་གསལ་ལོ་རྣམ་དཀར་སྣང་བ།།རྒྱས་བྱུང་རྒྱས་བྱུང་སངས་རྒྱས་བསྟན་པ།།དགའ་འོ་དགའ་འོ་མཆེད་གྲོགས་ཕོ་མོ་ལྷན་རྒྱས།།རི་ཁྲོད་ཨ་མི་ཏ་བྷ།བདེ་ཆེན་ཞིང་གི་བདེ་སྐྱིད་འཛོམས་འདུག།ཆོས་སྲིད་དཔལ་འབྱོར་ཨ་ལ་ལ་སྟེ།།དགའ་སྐྱིད་འཛོམས་པའི་ཉི་མ་དེ་རིང་ཤར་བྱུང༌།ཡབ་མེས་བཻ་རོ་ཙཱ་ན།ཁྱོད་ཀྱི་བཀའ་དྲིན་ནམ་ཡང་མི་བརྗེད།།རྩ་བའི་བླ་མའི་ཐུགས་སྐྱེད་བཀའ་དྲིན།།དུས་ལ་བབས་པའི་རྟེན་འབྲེལ་བཟང་པོ་མཐོང་བྱུང༌།ངེད་ཅག་ཕ་མ་བུ་གསུམ།འཛམ་བུ་གླིང་འདིར་ཞལ་འཛོམས་བྱུང་བ།།སྨོན་ལམ་བཟང་པོའི་གྲུབ་འབྲས་རེད་འདུག།གཞན་དོན་རྒྱ་ཆེན་འགྲུབ་པར་ཐེ་ཚོམ་མི་འདུག།མཛེས་སོ་མཛེས་སོ་ལྷ་ཡི་མེ་ཏོག།།གསལ་ལོ་གསལ་ལོ་རྣམ་དཀར་སྣང་བ།།རྒྱས་བྱུང་རྒྱས་བྱུང་སངས་རྒྱས་བསྟན་པ།།དགའ་འོ་དགའ་འོ་མཆེད་གྲོགས་ཕོ་མོ་ལྷན་རྒྱས།།རི་ཁྲོད་ཨ་མི་ཏ་བྷ།བདེ་ཆེན་ཞིང་གི་བདེ་སྐྱིད་འཛོམས་འདུག།ཆོས་སྲིད་དཔལ་འབྱོར་ཨ་ལ་ལ་སྟེ།།དགའ་སྐྱིད་འཛོམས་པའི་ཉི་མ་དེ་རིང་ཤར་བྱུང༌།།ཨ་ལ་ལ་ཧོ།ང་ཚོ་ཕོ་གསར་ཚང་མས།།བྲོ་རྭ་གཡས་ལ་སྐོར་དང༌།།ཨ་ལ་ལ་ཧོ།བྲོ་རྭ་གཡས་སུ་སྐོར་དང༌།བྱམས་པའི་སེམས་ཀྱི་དགའ་སྟོན།།ཆོས་ལ་འཛོམས་པའི་རྟེན་འབྲེལ།།ཨ་ལ་ལ་ཧོ།ང་ཚོ་མོ་གསར་ཚང་མས།།བྲོ་རྭ་གཡོན་ལ་སྐོར་དང༌།།ཨ་ལ་ལ་ཧོ།བྲོ་ར་གཡོན་ལ་སྐོར་དང༌།།སྟོང་ཉིད་སྙིང་རྗེ་ཟུང་འཇུག།བདེ་བ་ཆེན་པོའི་རྟེན་འབྲེལ།།ཨ་ལ་ལ་ཧོ།མཆེད་གྲོགས་ཕོ་མོ་ལྷན་རྒྱས།།དགའ་བ་འཁྱིལ་བའི་ཞབས་བྲོ།།ཨ་ལ་ལ་ཧོ།ཕོ་རྒྱུད་དཔའ་བོའི་བྲོ་ཞིག་མ་བརྡུང་ཡ།།ཕོ་རྒྱུད་དཔའ་བོའི་བྲོ་ཞིག་བརྡུང་ཡོད་ལགས།།ཕོ་རྒྱུད་དཔའ་བོའི་བྲོ་འདིས།ཡབ་ཡུམ་གཉིས་ཀྱི་བཞེད་དོན་རྣམས།།གེགས་མེད་འགྲུབ་པའི་རྟེན་འབྲེལ་བཀྲ་ཤིས་ཤོག།མོ་རྒྱུད་དཔའ་མོའི་བྲོ་ཞིག་མ་བརྡུང་ཡ།།མོ་རྒྱུད་དཔའ་མོའི་བྲོ་ཞིག་བརྡུང་ཡོད་ལགས།།མོ་རྒྱུད་དཔའ་མོའི་བྲོ་འདིས།།རྩ་བའི་བླ་མའི་སྐུ་ཚེ་བརྟན།།ཆོས་སྲིད་བསྟན་པ་དར་བའི་བཀྲ་ཤིས་ཤོག།